# Yaşar Kemal

Yaşar Kemal, (pronunciat Iaixar Kemal) pseudònim de Kemal Sadık Gökçeli (Hemite, 6 d'octubre de 1923 – Istanbul, 28 de febrer de 2015) fou un escriptor turc, i un dels escriptors més reconeguts internacionalment de la literatura turca.

## Biografia

Va néixer l'any 1923 al poble de Hemite, Adana, actualment conegut amb el nom de Gökçedam i situada a la província d'Osmaniye, en una família d'arrels kurdes. Després de perdre un ull en un accident, als cinc anys veié la mort del seu pare a mans d'un fill adoptiu d'aquest, la qual cosa li va provocar una tartamudesa fins als dotze anys.
Ferm defensor dels drets humans, ha estat reclòs a la presó en diverses ocasions. En les paraules de l'escriptor Sait Faik, Yaşar Kemal era "el més kurd dels turcs, el mes turc dels kurds".

## Obra literària

Cultivador de tots els gèneres literaris, destaca pel seu estil irònic des de la seva època com a periodista al diari Cumhuriyet ("República"). Un dels seus personatges més coneguts és Memed, un bandit mític i llegendari de la seva obra İnce Memed (traduïda al català com a El falcó per Anna Casassas amb Edicions 62 el 1998), una defensa de les classes més desfavorides en clau poètica que aglomera les tradicions orals de l'Àsia Menor.
Kemal, probablement l'escriptor turc més conegut, és cèlebre pel seu llenguatge ordenat i senzill i la descripció lírica de la vida bucòlica de l'Anatòlia turca. L'any 1996 fou guardonat amb el Premi Internacional Catalunya concedit per la Generalitat de Catalunya.
La Llegenda de la Muntanya Ağrı (turc: Ağrıdağı Efsanesi) és una novel·la èpica de Kemal. Publicat per la primera vegada el 1970, la novel·la tracta de l'amor impossible entre Ahmet, un pagès i Gülbahar, la filla de Mahmut Han, el terratinent de les terres i pobles al voltant del Muntanya Ağrı. La novel·la, a part d'explicar aquesta història d'amor i la psicologia dels seus protagonistes, també descriu la cultura i els costums dels pobles de la muntanya a l'època de la llegenda. La novel·la fa ús d'arquetips i símbols mítics com a les estructures de les obres mitològics. La Llegenda de la Muntanya Ağrı ha inspirat una pel·lícula i una obra d'òpera, totes dues amb el mateix nom.

## Obra publicada

| Novel·la 1955: İnce Memed. Istanbul. 1955: Teneke, Istanbul.: Varlık 1960: Orta Direk, Istanbul.: Remzi 1963: Yer Demir Gök Bakır, Istanbul.: Güven 1968: Ölmez Otu, Istanbul.: Ant 1974: Akçasazın Ağaları / Demirciler Çarşısı Cinayeti, Istanbul.: Cem 1975: Akçasazın Ağaları / Yusufcuk Yusuf, Istanbul.: Cem 1976: Yılanı Öldürseler, Istanbul.: Cem 1976: Al Gözüm Seyreyle Salih, Istanbul.: Cem 1978: Allahın Askerleri, Istanbul.: Milliyet 1978: Kuşlar da Gitti, Istanbul.: Milliyet 1978: Deniz Küstü, Istanbul.: Milliyet 1982: Hüyükteki Nar Ağacı, Istanbul.: Toros 1980: Yağmurcuk Kuşu / Kimsecik I, Istanbul.: Toros 1985: Kale Kapısı / Kimsecik II, Istanbul.: Toros 1991: Kanın Sesi / Kimsecik III, Istanbul.: Toros 1997: Fırat Suyu Kan Akıyor Baksana, Istanbul.: Adam 2002: Karıncanın Su İçtiği, Istanbul.: Adam 2002: Tanyeri Horozları, Istanbul.: Adam Novel·la èpica 1967: Üç Anadolu Efsanesi, Istanbul.: Ararat 1970: Ağrıdağı Efsanesi, Istanbul.: Cem 1971: Binboğalar Efsanesi, Istanbul.: Cem 1972: Çakırcalı Efe, Istanbul.: Ararat | Novel·la infantil 1977: Filler Sultanı ile Kırmızı Sakallı Topal Karınca, Istanbul.: Cem Contes 1952: Sarı Sıcak. Istanbul.: Varlık 1975: Bütün Hikâyeler. Istanbul.: Cem Traduccions 1977: Ayışığı Kuyumcuları, Istanbul.: Adam Reportatges 1955: Yanan Ormanlarda 50 Gün, Istanbul.: Türkiye Ormancılar Cemiyeti 1955: Çukurova Yana Yana, Istanbul.: Yeditepe 1957: Peribacaları, Istanbul.: Varlık 1971: Bu Diyar Baştan Başa, Istanbul.: Cem 1974: Bir Bulut Kaynıyor, Istanbul.: Cem Recopilacions 1943: Ağıtlar, Adana: Halkevi 1961: Taş Çatlasa, Istanbul.: Ataç 1974: Baldaki Tuz, Istanbul.: Cem 1980: Ağacın Çürüğü: Yazılar-Konuşmalar, Istanbul.: Milliyet 1985: Yayımlanmamış 10 Ağıt, Istanbul.: Anadolu Sanat 1995: Ustadır Arı, Istanbul.: Can 1995: Zulmün Artsın, Istanbul.: Can 1997: Sarı Defterdekiler: Folklor Derlemeleri, Istanbul.: Yapı Kredi |

## Premis i reconeixements

* Va guanyar el Premi de la Pau del Comerç Llibreter Alemany concedit a la Fira del Llibre de Frankfurt.
* Premi Internacional Catalunya (1996)

## Referències

* ↑ «Mor Yasar Kemal, un dels grans noms de les lletres turques». Ara, 28-02-2015 [Consulta: 28 febrer 2015].
* ↑ http://gazeteyeniyuzyil.com/haber/siyaset/yasar-kemali-sevdik-ama-anliyamadik-19655
* ↑ https://www.batman.edu.tr/Files/Scientific/82098dc7-5aee-4795-a9ad-6de1e2d4e637.pdf Arxivat 2018-11-23 a Wayback Machine.
* ↑ http://www.sinematurk.com/film/1489-agri-dagi-efsanesi
* ↑ http://www.isikozlu.com/ararat_tr.html Arxivat 2006-02-09 a Wayback Machine.

## Enllaços externs

* (turc) (anglès) Pàgina personal de Yaşar Kemal Arxivat 2009-08-31 a Wayback Machine.